b'\n_START_ARTICLE_\nLimfocit\n_START_PARAGRAPH_\nLimfoc\xc3\xadti (oz. celice limfati\xc4\x8dne vrste) so ena od treh vrst belih krvni\xc4\x8dk (levkocitov) in predstavljajo 20-35\xc2\xa0% vseh levkocitov. Nastajajo v rde\xc4\x8dem kostnem mozgu. Zaradi svojih sposobnosti uni\xc4\x8devanja tujih zajedavcev (bakterij, mikrobov in virusov) predstavljajo glavni del obrambnih mehanizmov specifi\xc4\x8dne imunosti. Lo\xc4\x8dimo limfocite T, limfocite B ter naravne celice ubijalke.\n_START_SECTION_\nLimfociti T\n_START_PARAGRAPH_\nLimfociti T so nosilci celi\xc4\x8dne imunosti, ki poteka z neposredno citotoksi\xc4\x8dno aktivnostjo (neposredno uni\xc4\x8dijo oku\xc5\xbeene celice oziroma celice, ki jih prepoznajo za tuje) ter z izlo\xc4\x8danjem limfokinov.\n_START_SECTION_\nLimfociti B\n_START_PARAGRAPH_\nLimfociti B so odgovorni za humoralno imunost, ki se vr\xc5\xa1i s proizvodnjo protiteles.'